CELEX: 32021R0733
Language: sl
Date: 2021-05-05 00:00:00
Title: Izvedbena uredba Komisije (EU) 2021/733 z dne 5. maja 2021 o spremembi Izvedbene uredbe (EU) št. 887/2011 in Izvedbene uredbe (EU) 2017/961 glede imena imetnika dovoljenja za Enterococcus faecium CECT 4515 kot krmni dodatek ter o spremembi Izvedbene uredbe (EU) 2020/1395 glede imena imetnika dovoljenja za Bacillus amyloliquefaciens CECT 5940 kot krmni dodatek (Besedilo velja za EGP)

6.5.2021   
               
               
                  SL
               
               
                  Uradni list Evropske unije
               
               
                  L 158/11
               
            
         IZVEDBENA UREDBA KOMISIJE (EU) 2021/733
         z dne 5. maja 2021
         o spremembi Izvedbene uredbe (EU) št. 887/2011 in Izvedbene uredbe (EU) 2017/961 glede imena imetnika dovoljenja za Enterococcus faecium CECT 4515 kot krmni dodatek ter o spremembi Izvedbene uredbe (EU) 2020/1395 glede imena imetnika dovoljenja za Bacillus amyloliquefaciens CECT 5940 kot krmni dodatek
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
         ob upoštevanju naslednjega:
         
                     (1)
                  
                  
                     Uredba (ES) št. 1831/2003 določa dovoljevanje dodatkov za uporabo v prehrani živali ter razloge in postopke za izdajo takih dovoljenj.
                  
               
                     (2)
                  
                  
                     Družba Evonik Nutrition & Care GmbH je v skladu s členom 13(3) Uredbe (ES) št. 1831/2003 predložila zahtevek za spremembo imena imetnika dovoljenja iz Izvedbene uredbe Komisije (EU) št. 887/2011 (2), Izvedbene uredbe Komisije (EU) 2017/961 (3) in Izvedbene uredbe Komisije (EU) 2020/1395 (4).
                  
               
                     (3)
                  
                  
                     Vložnik trdi, da je družba Evonik Nutrition & Care GmbH spremenila ime v Evonik Operations GmbH. Zahtevku so bili priloženi ustrezni podporni podatki.
                  
               
                     (4)
                  
                  
                     Navedena predlagana sprememba pogojev dovoljenja je povsem upravnega značaja in ne vključuje nove ocene zadevnega dodatka. Evropska agencija za varnost hrane je bila o zahtevku obveščena.
                  
               
                     (5)
                  
                  
                     Da bi se vložniku omogočilo, da izkorišča svoje pravice trženja pod imenom Evonik Operations GmbH, je treba spremeniti pogoje dovoljenja.
                  
               
                     (6)
                  
                  
                     Izvedbeno uredbo (EU) št. 887/2011, Izvedbeno uredbo (EU) 2017/961 in Izvedbeno uredbo (EU) 2020/1395 bi bilo zato treba ustrezno spremeniti.
                  
               
                     (7)
                  
                  
                     Ker ni varnostnih razlogov, zaradi katerih bi morale takoj začeti veljati spremembe Izvedbene uredbe (EU) št. 887/2011, Izvedbene uredbe (EU) 2017/961 in Izvedbene uredbe (EU) 2020/1395, uvedene s to uredbo, je primerno zagotoviti prehodno obdobje, v katerem se lahko porabijo obstoječe zaloge.
                  
               
                     (8)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Spremembi Izvedbene uredbe (EU) št. 887/2011
            Izvedbena uredba (EU) št. 887/2011 se spremeni:
            
                        (1)
                     
                     
                        v naslovu se besede „imetnik dovoljenja je družba Evonik Nutrition & Care GmbH“ nadomestijo z besedami „imetnik dovoljenja je družba Evonik Operations GmbH“;
                     
                  
                        (2)
                     
                     
                        v drugem stolpcu Priloge „Ime imetnika dovoljenja“ se besede „Evonik Nutrition & Care GmbH“ nadomestijo z „Evonik Operations GmbH“.
                     
                  
         
            Člen 2
            Spremembi Izvedbene uredbe (EU) 2017/961
            Izvedbena uredba (EU) 2017/961 se spremeni:
            
                        (1)
                     
                     
                        v naslovu se besede „imetnik dovoljenja Evonik Nutrition & Care GmbH“ nadomestijo z besedami „imetnik dovoljenja Evonik Operations GmbH“;
                     
                  
                        (2)
                     
                     
                        v drugem stolpcu Priloge „Ime imetnika dovoljenja“ se besede „Evonik Nutrition & Care GmbH“ nadomestijo z „Evonik Operations GmbH“.
                     
                  
         
            Člen 3
            Spremembi Izvedbene uredbe (EU) 2020/1395
            Izvedbena uredba (EU) 2020/1395 se spremeni:
            
                        (1)
                     
                     
                        v naslovu se besede „imetnik dovoljenja Evonik Nutrition & Care GmbH“ nadomestijo z besedami „imetnik dovoljenja Evonik Operations GmbH“;
                     
                  
                        (2)
                     
                     
                        v drugem stolpcu Priloge „Ime imetnika dovoljenja“ se besede „Evonik Nutrition & Care GmbH“ nadomestijo z „Evonik Operations GmbH“.
                     
                  
         
            Člen 4
            Prehodni ukrepi
            Obstoječe zaloge dodatkov, ki so v skladu z določbami, ki so se uporabljale pred začetkom veljavnosti te uredbe, se lahko še naprej dajejo na trg in uporabljajo do porabe zalog.
         
         
            Člen 5
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 5. maja 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 268, 18.10.2003, str. 29.
         
            (2)  Izvedbena uredba Komisije (EU) št. 887/2011 z dne 5. septembra 2011 o izdaji dovoljenja za pripravek Enterococcus faecium CECT 4515 kot krmni dodatek za piščance za pitanje (imetnik dovoljenja je družba Evonik Nutrition & Care GmbH) (UL L 229, 6.9.2011, str. 7).
         
            (3)  Izvedbena uredba Komisije (EU) 2017/961 z dne 7. junija 2017 o izdaji dovoljenja za pripravek iz Enterococcus faecium CECT 4515 kot krmni dodatek za odstavljene pujske ter za novo uporabo v vodi za pitje za odstavljene pujske in piščance za pitanje ter o spremembi uredb (ES) št. 2036/2005 in (EU) št. 887/2011 (imetnik dovoljenja Evonik Nutrition & Care GmbH) (UL L 145, 8.6.2017, str. 7).
         
            (4)  Izvedbena uredba Komisije (EU) 2020/1395 z dne 5. oktobra 2020 o podaljšanju dovoljenja za Bacillus amyloliquefaciens CECT 5940 kot krmni dodatek za piščance za pitanje, njegovem dovoljenju kot krmni dodatek za piščance za nesnice in razveljavitvi Uredbe (ES) št. 1292/2008 (imetnik dovoljenja Evonik Nutrition & Care GmbH) (UL L 324, 6.10.2020, str. 3).